stanford-oval/wikipedia huggingface dataset:
רג'ינלד רוז
סרטי קולנוע

בשנים 1956–1958 היה לו חוזה עם חברת "יונייטד ארטיסטס". תסריטו הראשון לסרט קולנוע עלילתי נכתב ב-1956:Crime in the Streets, שהיה עיבוד למחזה טלוויזיה משנת 1955 בשביל התוכנית "Elgin Hour".
רוז כתב תסריטים ל 4 סרטי קולנוע של המפיק הבריטי אוואן לויד: The ,  )The Sea Wolves ,The Wild Geeseזאבי הים), Who Dares Who Dares Wins and Wild Geese II.
ידוע היטב גם תסריטו לסרט "הקומנדו של הוד מלכותו" ב-1980 ולסרט "של מי החיים האלה לעזאזל? (סרט)" (1981).
ב-1958 כתב את התסריט לסרט איש המערב בכיכובו של גרי קופר.
פרסים ואותות כבוד

1958 - מועמדות לפרס אוסקר עבור התסריט לסרט "שנים עשר המושבעים"
1958 - פרס "אדגר אלן פו" לתסריט הטוב ביותר עבור העיבוד לקולנוע של מחזהו, "שנים העשר המושבעים"
3 פעמים - פרס אמי (1954 - על "שנים עשר המושבעים", פעמיים על הסדרה Defenders "סנגורים"), 6 פעמים מועמדות לפרס אמי
4 פעמים פרס של אגודת הסופרים של אמריקה
מחזות

The Porcelain Year 1950
Twelve Angry Men 1954 - שנים עשר המושבעים
Black Monday 1962
Dear Friends 1968
This Agony, This Triumph, המבוסס על תסריטו  The Sacco Vanzetti Story
תסריטים

1956 – (Crime in the Streets)
1957 –  Twelve Angry Men) ‏ (12 המושבעים) עיבוד למחזה "שנים עשר המושבעים" -בבימוי סידני לומט, עם הנרי פונדה בתפקיד המושבע 8
1957 –  Dino
1959 –  The Man in the Net  עם אלן לד
1958 –  Man of the West  (איש המערב), עם גרי קופר
1973 – Baxter
1977 – The Wild Geese (אווזי הפרא) לפי רומן מאת דניאל קרני, עם ריצ'רד ברטון
1978 – Somebody Killed Her Husband (מישהו הרג את בעלה)
1979 – The Sea Wolves (זאהי הים)
1979 – Studs Lonigan מיני-סדרת טלוויזיה
1980 – ?Whose Life Is It Anyway (של מי החיים האלה לעזאזל?) לפי מחזה מאת בריאן קלארק, עם ריצ'רד דרייפוס
1982 –  Who Dares Wins  (המעז מנצח) לפי הרומן The Tiptoe Boys מאת ג'יימס פולט
1985 – 2 The Wild Geese עם סקוט גלן
1987 –  Escape from Sobibor  (הבריחה מסוביבור, עם תומאס בלאט, לפי ספר מאת ריצ'רד רשקה
1997 – (The Defenders 2 – Choice of Evil) (הסנגורים)
1997 –  Twelve Angry Men  - גרסה חדשה, עם ג'ק למון
עריכה ספרותית

1967 –  Stranger on the Run תסריט מאת דין ריזנר,
בתרגום לעברית

1959 - שנים עשר המושבעים (Twelve Angry Men) בתרגום מ. בן גרשון, עיבוד מאת הורסט בדיון, בבימוי אברהם ניניו הוצג בתיאטרון הבימה, עם ארי ורשבר, שמואל רודנסקי, שמואל סגל, יהושע ברטונוב, שרגא פרידמן, יוסי בנאי ואחרים.
גרסה נשית "שתים עשרה המושבעות" - מאת בן בר שביט - הוצגה ב-2013 בבית צבי
רואה חשבון

רואה חשבון (בקיצור: רו"ח) הוא מי שהוסמך על פי חוק לעסוק במקצוע ראיית החשבון, ותפקידו הוא ביצוע ביקורת על דוחות כספיים ומתן חוות דעת עליהם.
לרואה החשבון ידע והשכלה רחבה בתחומי החשבונאות, המסים, המימון, הביקורת החשבונאית ותחומים נוספים, הדרושים לביצוע עבודתו. רואי חשבון רבים מועסקים בחברות כחשבים ומנהלי כספים, אך על בעלי תפקידים אלה אין כל חובה חוקית להחזיק ברישיון רואה חשבון.
מקצוע ראיית החשבון בישראל

בישראל, החוק המסדיר את מקצוע ראיית החשבון הוא חוק רואי חשבון, תשט"ו–1955. על פי חוק משרד המשפטים הקים את מועצת רואי חשבון בישראל, גוף סטטוטורי שאחראי על מתן רישיון לעיסוק במקצוע. המועצה עורכת מבחנים, שעמידה בהם, יחד עם תנאים נוספים, מעניקה את הזכות לקבל רישיון. לימודי החשבונאות לתואר ראשון באוניברסיטאות ובמכללות מתקיימים במסלולים חד חוגיים וכן במסלולים דו חוגיים או תוכניות לתואר כפול, אז הם משולבים בדרך כלל עם תחומים כגון כלכלה, מנהל עסקים ומשפטים. אורכם של הלימודים בארץ נע לרוב בין שלוש שנים לשלוש שנים וחצי. קיימות גם תוכניות לימודי חשבונאות לבעלי תואר אקדמי קודם שניתן להשלימן בפרק זמן של שנתיים וחצי. הלימודים במוסדות מוכרים מקנים פטורים מחלק מבחינות מועצת רואי חשבון. תקופת ההתמחות נמשכת שנתיים.
מקצוע ראיית החשבון בישראל > הגדרה חוקית בישראל

הגדרת מקצוע ראיית החשבון בישראל היא:
"ראיית חשבון" פירושו – בדיקתם, בקרתם או אישורם של כל מאזן, חשבון ריווח והפסד, חשבון הכנסות והוצאות, חשבון תקבולים ותשלומים וכל חשבון כיוצא בהם, ומילוי כל תפקיד אחר שנתייחד או שיתייחד בחיקוק לרואה חשבון, להוציא ניהול חשבונות;
"רואה חשבון" – מי שבידו רישיון בר תוקף שניתן לפי חוק זה.
מקצוע ראיית החשבון בישראל > מבנה הלימודים בישראל

לימודי ראיית החשבון בישראל נעשים לרוב במוסדות אקדמיים כמו אוניברסיטאות או מכללות. אף על פי שקיימת אפשרות ללמוד את החומר הנדרש באופן עצמאי ולגשת בצורה עצמאית למבחנים של מועצת רואי החשבון, מעט מאוד בוחרים באפשרות זו.
הלימודים מתחלקים לשלושה תחומים עיקריים – ביקורת, חשבונאות פיננסית וקורסים נוספים. במסגרת קורסי הביקורת לומדים הסטודנטים לראיית חשבון כיצד לבצע ביקורת בחברות, מהם הדברים הנדרשים בבדיקה של חברות ציבוריות, כיצד לעשות ביקורת למערכות המידע שלהן ועוד. מטרת הביקורת על הדוחות הכספיים, שהיא תפקידו של רואה חשבון מבקר, היא לוודא שהדוחות הכספיים שמפרסמת חברה תואמים את המצב הכספי שלה ומציגים אותו בצורה נאותה. כלומר, שאכן הדוחות הכספיים משקפים את מצב החברה כפי שהוא באמת ולפי הכללים המקובלים. בכך מאפשרים רואי החשבון לציבור, לרשויות ולמשתמשים נוספים בדוחות, להסתמך על מהימנות המידע המופיע בהם.
במסגרת החשבונאות הפיננסית לומדים הסטודנטים כיצד להכין את הדוחות הכספיים לפי תקני דיווח פיננסיים בינלאומיים (IFRS). בעצם זהו הצד של רואי החשבון אשר עובדים בחברות עצמן ולא בפירמות ראיית החשבון. במהלך הלימודים לומדים הסטודנטים כיצד להציג בדוחות הכספיים את מצב החברה בהתאם לתקנים השונים. לדוגמה, כיצד להציג רכוש קבוע, מלאי, התחייבויות פיננסיות ועוד.
הקורסים הנוספים אשר מועברים במסגרת התואר כוללים קורסים שונים במימון, משפטים, דיני תאגידים, מיסוי על הכנסה, מיסוי רווח הון, מיסוי חברות, מיסים בינלאומיים, מיסוי מקרקעין ועוד. בנוסף כוללים הקורסים הנוספים קורסים בחשבונאות ניהולית אשר כוללת בתוכה תמחיר מוצרים לפי שיטות שונות, ועוד.
מקצוע ראיית החשבון בישראל > בחינות הסמכה

על מנת לקבל רישיון רואה חשבון על פי חוק רואי חשבון יש לעבור 15 מבחנים הנכתבים על ידי מועצת רואי חשבון. הבחינות מתקיימות פעמיים בשנה, במועד אביב (לרוב בחודשים מאי–יולי) וכן במועד סתיו (חודשים נובמבר–ינואר). הבחינות מחולקות ל-4 שלבים:
ביניים חלק א': מבוא לחשבונאות, משפט עסקי;
ביניים חלק ב': כלכלה, יסודות ביקורת החשבונות, תמחיר וחשבונאות ניהולית;
סופיות חלק א': סטטיסטיקה, חשבונאות פיננסית, דיני תאגידים ומסחר, מימון, טכנולוגיות מידע, דיני מיסים א';
סופיות חלק ב': תמחיר וחשבונאות ניהולית מתקדמת, דיני מיסים ב', חשבונאות פיננסית מתקדמת, ביקורת חשבונות ובעיות ביקורת מיוחדות.
מי שסיים בהצלחה לימודי תואר ראשון בחשבונאות ממוסד אקדמי מוכר להשכלה גבוהה יוכל לבקש פטור מבחינות הביניים וכן מבחינות סופיות חלק א' כך שיידרש לעבור חמש בחינות בסה"כ – מיסים א', מיסים ב', פיננסית, פיננסית מתקדמת וביקורת. מי שסיים בהצלחה לימודי שנת השלמה בחשבונאות (שנת לימודים נוספת שאינה מהווה חלק מלימודי התואר הראשון בחשבונאות ועלותה גבוהה יותר מעלות שכר לימוד אקדמאי) יוכל לבצע מבחנים במסגרת האוניברסיטה ולבקש פטור משלוש בחינות נוספות במסגרת בחינות סופיות חלק ב', שהן מיסים א', מיסים ב' ופיננסית. בכל מקרה על מנת לקבל את רישיון רואי החשבון בסופו של דבר יש להיבחן בשתי בחינות דרך המועצה: חשבונאות פיננסית מתקדמת וכן ביקורת חשבונות ובעיות ביקורת מיוחדות.
בשנת 2019 התקבלה במועצת רואי החשבון החלטה על ביטול שנת ההשלמה. המועצה ערכה התייעצות עם המוסדות האקדמיים ועם המועצה להשכלה גבוהה והחליטה על ביטול הפטורים מבחינות ההסמכה שמעניקה שנת ההשלמה. לפי ההחלטה החדשה שנת ההשלמה תוחלף בסמסטר נוסף לתואר הראשון. צעד זה צפוי להוביל להפחתת עלויות עבור הסטודנטים שכן שנת ההשלמה כרוכה בתשלום שכר לימוד גבוה משכר הלימוד האקדמי.
מקצוע ראיית החשבון בישראל > תפקידי רואה החשבון ועיסוקם

רואי חשבון מועסקים במשק במגוון של תפקידים. מעבר לעיסוקם בביקורת חשבונות כבעלי משרדי רו"ח או שכירים במשרדים אלה, עובדים רואי החשבון גם כמנהלי כספים, חשבים בחברות, כלכלנים או יועצים פיננסיים, מבקרי פנים, וכן בתפקידים שונים ברשויות ממשלתיות כמו רשות ניירות ערך, רשות המיסים, או משרד האוצר, בחברות ביטוח וכדומה.
מקצוע ראיית החשבון בישראל > משרדי רואי חשבון

נהוג לסווג את משרדי רואי החשבון למשרדים גדולים, בינוניים וקטנים. משרדי רואי חשבון נקראים לעיתים גם "פירמות". דירוג המשרדים מתבצע לרוב על פי כמות העובדים המקצועיים בו (לרבות רואי חשבון ומתמחים).
התמחות רואי החשבון במשרדים הגדולים כוללת בדרך כלל ביקורת של חברות ציבוריות, עבודות ייעוץ מורכבות וכן התמחות בביקורת פנימית, ניהול סיכונים ומיסוי. ההתמחות במשרדים בינוניים וקטנים כוללת בדרך כלל ביקורת של חברות פרטיות, ייעוץ מס ועבודות ייעוץ כלכלי בהיקף מצומצם יותר בהתאם לגודל המשרד.
מקצוע ראיית החשבון בישראל > התמחות רואי חשבון

לאחר סיום שני שלישים מהלימודים, ניתן להתחיל לבצע התמחות. על פי חוק, על מנת לקבל את רישיון רואה החשבון יש לעבור התמחות. התמחות רואי חשבון נמשכת שנתיים, ובה באפשרות רואה החשבון המתמחה (נקרא גם סטאז'ר), להתמחות בתחומי ראיית חשבון. ניתן לבצע התמחות בחשבונאות במסגרת פירמות ראיית החשבון במחלקות השונות (ביקורת, מיסים, כלכלית, מקצועית, ייעוץ וכו'), במסגרת ארגונים ממשלתיים כמו רשות ניירות ערך, רשות המיסים, החשב הכללי ועוד, או במשרד רואי חשבון פרטי. במקרים נדירים ניתן גם לבצע התמחות במסגרת חברות שמציעות את האפשרות הזו. על המתמחה בחשבונאות לעמוד במכסת שעות שבועית על מנת שהתקופה בה הוא עובד כמתמחה תיספר לו כתקופת התמחות.
עם ההגעה למשרד נחשב המתמחה כ"ג'וניור", כלומר עובד חדש בפירמה. עם הזמן והוכחת היכולת ניתן להתקדם בדרגות ולהגיע לדרגת סניור, המהווה כבר דמות בעלת ניסיון בפירמה אשר יכולה גם להנחות עובדים אחרים. לאחר מכן ניתן להתקדם לתפקיד סניור בכיר, תפקיד הדורש ניסיון רב יותר. בשלב הבא מגיעים לתפקיד מנג'ר. מנג'ר הוא תפקיד בכיר יחסית בפירמה, המאפשר לנהל פרויקטים באופן עצמאי. התפקיד הבא הוא מנג'ר בכיר, ולאחר מכן דירקטור או שותף.
מקצוע ראיית החשבון בישראל > התאגדויות

רואי החשבון העוסקים בביקורת מאוגדים בלשכת רואי חשבון בישראל, שהיא גוף וולונטרי-מקצועי, וחייבים בתשלום שנתי.
ישנם רואי חשבון המועסקים בחברות העסקיות כחשבים או כמנהלי כספים ראשיים. חלק מהם נוטל חלק בפעילות פורום מנהלי כספים ראשיים CFO.
מקצוע ראיית החשבון בישראל > הביקוש לרואי חשבון

בתקופות של גאות כלכלית הדרישה למתמחים במשרדים הגדולים גוברת ומגבירה אף את הביקוש ביתר המשרדים זאת בשל יכולתם של משרדי ראיית החשבון הגדולים לקלוט מאות מתמחים. כמו כן, שינויים במשק הופכים את הידע החשבונאי הנרכש בלימודי החשבונאות לנחוץ יותר וכך עולה הביקוש לרואי חשבון ובעלי מקצועות פיננסיים נוספים. בישראל היום קיים מחסור ברואי חשבון והביקוש לאנשי המקצוע עולה על ההיצע, כך עולה הביקוש לבוגרי הלימודים.
לעומת זאת, בתקופות של שפל כלכלי, משרדי רואי החשבון הגדולים לא קולטים מתמחים ואף מפטרים מתמחים ורואי חשבון צעירים והסטודנטים שסיימו את התואר מוצאים עצמם ללא מקומות התמחות מספיקים, בדומה למצב השורר בשוק עורכי הדין.
מקור השם

הצירוף רואה חשבון החל לשמש בעברית כבר בסוף המאה התשע עשרה. בוועד הלשון הוצע תחילה (בשנות הארבעים של המאה העשרים) רואה חשבונות ומבקר חשבונות, ואולם במילון למונחי החשבונאות של האקדמיה ללשון העברית (בראשית שנות השישים) כבר נקבע רואה חשבון. אפשר לשער שהשימוש בשורש רא"י נעשה בעקבות המילה הבינלאומית רוויזור ('מבקר', 'מפקח', מן הפועל הלטיני videre – 'לראות', ומכאן גם vision ו-video ועוד) ואולי בעקבות המונח rewident המשמש בפולנית דווקא בעבור רואה חשבון.
ראו גם

מועצת רואי חשבון בישראל
לשכת רואי חשבון בישראל
המוסד הישראלי לתקינה בחשבונאות
הערות שוליים

↑  איך להיות רואה חשבון?, באתר לשכת רואי חשבון בישראל
↑  בחינות הסמכה - מועצת רואי חשבון
↑  פטור מבחינות מועצת רואי חשבון
↑  עמרי מילמן, עכשיו זה רשמי: תבוטל שנת ההשלמה לרואי החשבון, באתר כלכליסט, 16 בינואר 2019
↑   טלי חרותי-סובר ואפרת נוימן, רוצים ללמוד ראיית חשבון? התואר שלכם ייראה אחרת לגמרי, באתר TheMarker‏, 16 בינואר 2019
↑  ריאיון עם פרופ' ירון זליכה על הביקוש לרואי חשבון
| ניירות ערך והשקעות בשוק ההון |
| --- | --- | --- |
| ניירות ערך הוניים | הון מניות • מניה • מניה רגילה • כתב אופציה • כתב זכויות • מניות הטבה • כתב זכויות • מניית בכורה • מניית שליטה • מניות באוצר • יחידת השתתפות • בעל מניות |  |
| ניירות ערך התחייבותיים | איגרת חוב (איגרת חוב קונצרנית • איגרת חוב ממשלתית • איגרת חוב מוניציפלית) • אג"ח אופציה |  |
| ניירות ערך אחרים | קרן נאמנות • קרן מחקה • תעודת סל • תעודת סל בחסר • קרן סל • נייר ערך המיר • המירות • אג"ח להמרה |  |
| קבוצות ניירות ערך | שטר הון • מניית בכורה |  |
| השקעות שאינן נייר ערך | מוצר מובנה • פיקדון • חיסכון • חשבון בנק • קרן הון סיכון • קרן גידור • קרן השקעות פרטיות • מימון המונים • הלוואת בעלים • קרן נדל"ן |  |
| חסכונות פנסיוניים | קופת גמל (קרן פנסיה • קרן השתלמות) • קופת גמל להשקעה • ביטוח מנהלים • קופת גמל בניהול אישי |  |
| נגזרים | אופציה • חוזה עתידי • אופציה אקזוטית (אופציה בינארית • אופציה אסייתית) • CDO • CDS • עסקת החלף |  |
| סחורות נפוצות | סחורה • זהב • כסף (יסוד) • נפט |  |
| מטבעות דיגיטליים | הצעת מטבע ראשונית • מטבע מבוזר • ביטקוין |  |
| ניתוח ניירות ערך | ניתוח טכני • מודל בלאק ושולס • בטא (מדד) • ארביטראז' • רווח למניה |  |
| בורסות מרכזיות | הבורסה לניירות ערך בתל אביב • נאסד"ק • הבורסה לניירות ערך בניו יורק • הבורסה לניירות ערך בלונדון • Euronext |  |
| מדדים מרכזיים | מדד תל אביב 35 • דאו ג'ונס • S&P 500 • FTSE • מדד נאסד"ק 100 |  |
| תאגידים | מיזוגים ורכישות • הערכת שווי • בדיקת נאותות • הצעת רכש • השתלטות עוינת • רכישה ממונפת • מנוף פיננסי • דיבידנד • מיזוג חברות • פירוק חברות • דיני תאגידים • שליטה |  |
| דוחות כספיים | יחסים פיננסיים • דו"ח כספי • רואה חשבון • תקן דיווח כספי בין-לאומי • תשקיף • הערת עסק חי |  |
| רגולציה וגופים רגולטוריים | רשות ניירות ערך • רשות שוק ההון, ביטוח וחיסכון • הפיקוח על הבנקים • חוק ניירות ערך • הוועדה לניירות ערך ולבורסות (ארצות הברית) • מועצה לפיקוח על הביקורת בחברות ציבוריות • פדרל ריזרב • חוק גלאס-סטיגל • רפורמת בכר • חוק החברות |  |
| היסטוריה | השפל הגדול • משבר הסאבפריים • משבר מניות הבנקים |  |
| תחומים אקדמיים קשורים | מימון • חשבונאות • כלכלה • מנהל עסקים |  |
| דירוג אשראי | דירוג אשראי • דירוג אג"ח • מודי'ס • סוכנות הדירוג פיץ' • סטנדרד אנד פורס |  |
| ערכים נוספים | הנפקה • ערך ריאלי וערך נקוב • הנפקה ראשונה לציבור • השוק הראשוני • השוק המשני • בנק השקעות • חיתום • רכישה עצמית • בורסה לניירות ערך • נייר ערך • ברוקר • דילר • חוזה הפרשים • מסלקת הבורסה • נייר ערך מגובה משכנתה • איגוח • עושה שוק • מעבר לדלפק • ספר הפקודות • מכירה בחסר • שורט סקוויז • קסטודיאן • שוק המעו"ף • בקדייטינג • מידע פנים • Dark Pool • הרצת מניות • ויסות שערי ניירות ערך • סיכון אשראי • נזילות פיננסית • EBITDA • אמות מידה פיננסיות • פירמידת שליטה • עקום התשואה • אזהרת רווח |  |
| --- | --- |
בקרת זהויות :  NLI: 987007293988705171  BnF: cb11934132b (data)  GND: 4122969-1  LCCN: sh85000405  NARA: 10640702  NDL: 00564574
שאאנשי

ערך זה עוסק במחוז במרכז סין. אם התכוונתם למחוז השכן בעל שם דומה, ראו .
| --- | --- |

חומת העיר שיאן
 מדינה:  הרפובליקה העממית של סין הרפובליקה העממית של סין
 מושל:  Zhao Gang
 רשות מחוקקת:  Shaanxi People's Congress 
 נציבויות במחוז:  10
 בירת המחוז:  שִׂיאַן
 שטח:  205,800 קמ"ר (דירוג: 11)
  ‑ הנקודה הגבוהה:  הר טאיבאי (3,771 מטרים)
 אוכלוסייה:  ‏
  ‑ במחוז:  39,528,999 (דירוג: 16, 2020)
  ‑ צפיפות:  190 נפש לקמ"ר (דירוג: 21, 2020)
 קואורדינטות:  34°16′00″N 108°54′00″E﻿ / ﻿34.266666666667°N 108.9°E﻿ / 34.266666666667; 108.9 
 אזור זמן:  UTC +8
 https://www.shaanxi.gov.cn
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
שַׁאאַנְשִׂי (בכתב סיני: 陕西, בפין-יין: Shǎnxī ‏- IPA: ‏[ʂan˨˩ɕi̋]קובץ:Zh-Shaanxi.ogg‏Ⓘ‏) הוא מחוז במרכז הרפובליקה העממית של סין. שטחו 205,800 קמ"ר ואוכלוסייתו מונה 39.5 מיליון נפש; 99.5% מהם בני האן ו־0.5% הם מוסלמים בני חווי.
למחוז, ובמיוחד לבירתו שׂיאן (西安/Xī'ān), חלק חשוב בהתהוות התרבות הסינית ובהיסטוריה שלה. 13 שושלות פיאודליות, משושלת ג'ואו במאה ה-11 לפנה"ס ועד שושלת טאנג, ששלטה עד 907, בחרו למקם את בירתן בעיר או בקרבתה. זהו גם קצה של דרך המשי, שהובילה סחורות במשך למעלה מאלף שנה לאירופה, לחצי האי ערב ולאפריקה.
צ'ין שה-חואנג, הקיסר הראשון משושלת צ'ין והראשון שאיחד את סין כולה, הקים את בירתו בשייניאנג, קרוב לשיאן של ימינו. לא רחוק משם הקים את מה שהיה עתיד להיות קברו, כשצבא של פסלי חיילים ופרשים מטרקוטה מלווים אותו בדרכו לעולם הבא (ראו צבא הטרקוטה).
שושלת האן, שיוסדה אחרי הפיכה נגד שושלת צ'ין קצרת הימים (221 לפנה"ס עד 207 לפנה"ס), יסדה את בירתה בצ'אנג-אן (长安/Cháng'ān), שׂיאן של ימינו. השושלת שרדה ארבע מאוד שנה ולאחריה התפוררה סין. ב-581 שוב אוחדה סין בידי שושלת סווי ובירתה שבה להיות צ'אנג-אן ב-582. ב-681 הוחלפה שושלת סווי בידי שושלת טאנג ותחתיה שגשגה צ'אנג-אן ונהייתה לעיר הגדולה באסיה, אם לא בעולם כולו.
המחוז נחלק לארבעה חלקים טופוגרפיים - מדבר בצפון סמוך למונגוליה הפנימית; מישור אדמת לס במרכז המחוז; רכס הרי צ'ין-לינג דרומית לו; ואקלים סובטרופי בדרום המחוז.
| --- | --- |
חלק מצבא הטרקוטה שנחשף מזרחית לשי-אן: ציור במסגד הגדול בשי-אן
רצועת אריזונה

רצועת אריזונה על מפת אריזונה
רצועת אריזונה היא רצועת אדמה במדינת אריזונה שבארצות הברית לאורך נהר קולורדו. הקושי לחצות את הגרנד קניון, גרם לכך שלאזור הזה יש קשרים פיזיים ותרבותיים חזקים עם יוטה ונבדה, יותר מלשאר אזורי אריזונה.
האזור יושב באמצע המאה ה-19 על ידי חלוצים מורמונים תחת הנהגתו של ג'ייקוב המבלין. באותן שנים היה אזור רצועת אריזונה אחד המעוזים האחרונים של הפוליגמיה בארצות הברית של המאה ה-19; אף על פי שכנסיית ישו המשיח של קדושי אחרית הימים התנערה מנישואין פוליגמיים ב-1890. גם במאה ה-20 כיכבה רצועת אריזונה במרכזן של מספר שערוריות סביב קבוצות פוליגמיות שהיו פעילות באזור, אם כי קבוצות כאלו היוו באופן ברור מיעוט.
למשך תקופה ממושכת הייתה רצועת אריזונה גן עדן לבוקרים, כאשר שטחי עשב נרחבים הפרוסים בעמקים והמרחבים הגבוהים של רמת קאיבאב שימשו לבהמות למרעה ולשיטוט אחר מזון. אדמות המרעה ומקורות המים היוו עילה תמידית למחלוקות בין חברות מתחרות ובין בוקרים לרועי כבשים.
רצועת אריזונה הייתה גם במשך המאה ה-19 שדה קרב שראה סכסוכים בין ילידים לבין מתיישבים חדשים, עד שהושג שלום תודות למאמציו הדיפלומטיים של ג'ייקוב המבלין.
לרצועה היה גם היבט תחבורתי חשוב, כאשר היא שימשה כדרך העיקרית מיוטה לאריזונה, מאחר שהגרנד קניון ונהר הקולורדו היו מחסומים כמעט בלתי עבירים לנוסעים דרומה.
שדות של אירוסים

| --- | --- |

 סינגל בביצוע שלמה ארצי
 מתוך האלבום לילה לא שקט
 יצא לאור:  1985
 שפה:  עברית 
 אורך:  5:36
 כתיבה:  שלמה ארצי 
 לחן:  שלמה ארצי 
 
"שדות של אירוסים" הוא פזמון עברי משנת 1985 שכתב, הלחין וביצע שלמה ארצי. הדובר בשיר מקונן על המצב במדינה ועל החברה הישראלית המשתנה.
גרסאות

את השיר עיבד רביב גזית, והוא פתח את אלבומו של ארצי "לילה לא שקט" מ־1986.
בגמר עונתה השלישית של התוכנית כוכב נולד, בשנת 2005, ביצע יהודה סעדו את השיר. הוא זכה במקום הראשון. בשנת 2006 קיבל הסינגל את התואר "רינגטון פלטינה" על 40,000 הורדות.
שם השיר שימש השראה לשירו של עומר אדם "שדות של תירוצים".
תוכן וביקורת

לדברי יוסי חרסונסקי, "שלמה ארצי התגעגע אז לישראל אחרת של ילדותו. כל כך התגעגע שהוא השתמש במטפורה 'מאיימת': 'אני אקדח טעון געגועים' והוסיף 'האצבע על ההדק' על רקע אצטדיון הומה אדם". בכתבה בידיעות אחרונות לציון יום ההולדת ה־70 לשלמה ארצי כתב רז שכניק על השיר שהוא "קינה אמיצה, נוקבת, כמעט על סף ייאוש, על המדינה, החברה הישראלית, הבית המשתנה. והכל עטוף בלחן מרהיב, שהפך להמנון אצטדיונים מהדהד". כמו כן ציין שכניק את העובדה שרובו ככולו של השיר, בעל "הטקסט הרועם", הפך לקלסיקה והוא "שיר מופתי שעמד בכל היבט במבחן הזמן".
מיקומי שיא > מצעדים שבועיים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 1 |  |
מיקומי שיא > מצעדים שנתיים (ה'תשמ"ו)

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 34 |  |
נתוני מכירות

| מדינה | תואר | מכירות |
| --- | --- | --- |
| ישראל (IFPI) | פלטינה | 40,000 |
השיר בספרי תווים

שלמה ארצי (מלחין), לילה לא שקט, עמ' 10, הוצאת תל אביב, 1987. (הספר בקטלוג ULI)
הערות שוליים

1 2    רז שכניק, היכל שלמה, באתר "ידיעות אחרונות", 12 באוקטובר 2019
1 2  אסף הראל, דפנה ארד‏, הצלצול הגואל, דיווח מהתופת, באתר וואלה, 13 בספטמבר 2006
↑  "שדות של תירוצים", באתר ‏מאקו‏, 17 באפריל 2016
↑  יוסי חרסונסקי, שדות של אירוסים, באתר "חרסונסקי מיוסיק", 15 באפריל 2016
1 2  שדות של אירוסים, מתוך אתר פזמונט
ערך זה הוא קצרמרבנושא שירים. אתם מוזמנים לתרום לוויקיפדיה ו.
רמיז אליה

רמיז טאפה אליה (באלבנית: Ramiz Tafë Alia; ‏האזנהקובץ:Ramiz Alia.ogg‏Ⓘ‏); 18 באוקטובר 1925 – 7 באוקטובר 2011) היה פוליטיקאי אלבני שכיהן כנשיא השני והאחרון של הרפובליקה הסוציאליסטית העממית של אלבניה בין השנים 1985–1991. הוא גם כיהן כראש הממשלה של המדינה מ-1982 עד 1992.
ביוגרפיה

אליה נולד ב-18 באוקטובר 1925 בשקודרה להורים מוסלמים שנמלטו מרדיפות בממלכת יוגוסלביה. הוא גדל בטירנה. בתחילת מלחמת העולם השנייה היה אליה חבר בארגון נוער פאשיסטי הידוע בשם ארגון הנוער הפשיסטי ליקטור אך הצטרף לארגון הנוער הקומוניסטי האלבני המחתרתי ב-1941. ב-1943, הוא הפך לחבר ב-Albanian Comunist Youth Organization, המפלגה הקומוניסטית האלבנית. הוא התקדם במהירות במפלגה תחת חסותו של אנוור הוג'ה.
אף על פי שהוג'ה מעולם לא מינה יורש רשמי, היו סימנים ברורים שהוא העדיף את אליה. כשהציג את אליה לאחד מרופאיו, אמר: "חבר שלי, אני מזדקן, והבריאות שלי לא הכי טובה שיכולה להיות. חברים צעירים יותר, כמו זה (אליה), ייכנסו פנימה".
ביוגרפיה > קריירה פוליטית

כאשר ירש את הוג'ה ב-1985, המדינה הייתה תחת קשיים כלכליים כבדים. המשק, שסבל מפריון נמוך וממחסור קבוע במזון הבסיסי ביותר, לא הראה סימן לשיפור. במאמץ לשפר את היעילות הכלכלית, אליה הציג רפורמה כלכלית ומחירים במגזרים ספציפיים.
בתגובה לביקורת הבינלאומית על הרקורד של אלבניה בנושא זכויות אדם, ההנהגה החדשה תחתיו הפסיקה ליישם דיכוי בקנה מידה המוני. ב-1989, חנינות כלליות הביאו לשחרורם של אסירים שנידונו למאסרים ארוכים, והוא חיזק את הקשרים עם יוון, איטליה, טורקיה ויוגוסלביה.
ב-1990 תסס הרחוב האלבני עם אלפי סטודנטים שהפגינו נגד הכלכלה האלבנית השוקעת ונגד אליה. בהודעתו המסורתית לשנה החדשה לעם האלבני, בירך אליה על השינויים שחלו במדינה וטען ש-1991 תהיה נקודת מפנה מבחינת הכלכלה האלבנית. למרות סימנים חיוביים לשינוי, אלבנים רבים עדיין ניסו לעזוב את ארצם. בסוף 1990, לא פחות מ-5,000 אלבנים חצו את הגבול ליוון.
ב-12 בדצמבר 1990 חתם אליה על חוק המתיר פלורליזם פוליטי, חוק עליו אמר מאוחר יותר ככישלון הגדול ביותר של חייו. בבחירות 1991 הבחירות הדמוקרטיות הראשונות במדינה, התמודד אליה על חברות בפרלמנט הלאומי במחוז בחירה בבירה, שהיה מעוז המפלגה הקומוניסטית. הוא הובס ברוב מפתיע של 61% על ידי פרנקו קרוצ'י. קרוצ'י התמודד מטעם המפלגה הדמוקרטית החדשה של אלבניה.
לאחר הפסד זה, ולאחר מכן עם הניצחון המוחלט של המפלגה הדמוקרטית של אלבניה (DPA) בבחירות הכלליות באביב 1992, הוא התפטר מתפקידו כנשיא ב-3 באפריל 1992. ב-9 באפריל בחרה אספת העם את מנהיג ה-DPA, סאלי ברישה, כראש הממשלה החדש.
מעצרו

ב-21 במאי 1994, עמדו פקידים בכירים מהממשלה הקומוניסטית, כולל רמיז אליה למשפט. אליה הואשם בניצול לרעה של כוח וניצול לא נכון של כספי מדינה, כמו גם ראש הממשלה אדיל קרצ'אני, סגן ראש הממשלה מנוש מיפטיו וריטה מרקו שהייתה סגנית הנשיא.
אליה הוכנס למעצר בית באוגוסט 1992 ומעצרו הומר למאסר בפועל באוגוסט 1993. בבית המשפט הוא טען שהוא קורבן של משפט ראווה פוליטי ודרש שהמשפט ישודר בטלוויזיה, בקשה אשר נדחתה מאוחר יותר. עשרת הנאשמים נמצאו אשמים בכתב האישום ונשפטו בין שלוש לתשע שנות מאסר. אליה נשפט לתשע שנות מאסר.
בית משפט הפחית לאחר מכן חלק מהעונשים, ובראשם אליה שעונשו הומר לחמש שנים.
ב-7 ביולי 1995 שוחרר אליה מהכלא. עם זאת, חירותו הייתה קצרת מועד, וב-1996 הוא הואשם בביצוע פשעים נגד האנושות במהלך כהונתו, ונכלא מחדש במרץ באותה השנה. המשפט נגדו החל ב-18 בפברואר 1997, אך הוא נמלט מהכלא בעקבות התסיסה במדינה ועריקת הסוהרים, והגלה לשוודיה.
רמיז אליה מת ב-7 באוקטובר 2011 בטירנה, אלבניה, 11 ימים לפני יום הולדתו ה-86, לאחר שחזר למדינה בדצמבר 1997 לאחר שנמלט לצרפת לזמן קצר על מנת להצטרף למשפחתו במהלך מלחמת האזרחים באלבניה.
הערות שוליים

↑  McFadden, Robert D. (2011-10-08). "Ramiz Alia, an Enforcer for a Dictator and Later Ruler of Albania, Dies at 85". The New York Times (באנגלית אמריקאית). ISSN 0362-4331. נבדק ב-2022-06-29.
↑  Ramiz Alia, biography.yourdictionary.com (באנגלית)
↑  Blendi Fevziu, Robert Elsie, Majlinda Nishku, Enver Hoxha: the iron fist of Albania, 2017, ISBN 978-1-78453-970-2
↑  Këto janë 50 fakte nga jeta e Ramiz Alisë dhe misteret që mori në varr (Foto), Telegrafi, ‏16 בפברואר 2016 (באלבנית)
↑  Ramiz Alia, HeraldScotland (באנגלית)
↑  Ramiz Alia, the Guardian, ‏7 באוקטובר 2022 (באנגלית)
| --- | --- |
בקרת זהויות :  NLI: 987007427814205171  PLWABN: 9810681426105606  BNE: XX1058107  BnF: cb119893475 (data)  CiNii: DA04317563  GND: 119219077  ISNI: 0000 0000 8110 8056  LCCN: n85120738  NKC: ola2002113832  NLA: 36569692  NLG: 61867  NTA: 069319022  SUDOC: 027963292  Trove: 1298085  VIAF: 262682165   WorldCat (עם VIAF): 262682165
שישיות

שישיות הוא משחק קלפים פשוט המיועד לשני שחקנים או יותר הנפוץ בקרב תרמילאים. המשחק הוא ככל הנראה גרסה שונה למשחק "נסיך שבע".
כללי

את המשחק משחקים עם כל הקלפים בחפיסה רגילה ללא קשר למיונם לפי צורות (לב, יהלום, תלתן או עלה) מלבד "קלפי פרסומות" למיניהם.
לכל קלף יש ערך נקודותי  בהתאם למספרו: הקלף "אס" [A] שווה לנקודה אחת, הקלף "2" לשתי נקודות, הקלף "3" לשלוש נקודות וכך הלאה. הקלף "נסיך" [J] שווה ל - 11 נקודות והקלף "מלכה" [Q] שווה ל - 12 נקודות. כל קלפי ה"מלך"  [K] וה"ג'וקר" [JOKER] שווים ל - 0 נקודות (במשחק צריכים להשתתף רק שני קלפי ג'וקר) מה שהופך את קלף המלכה לקלף בעל הערך הגבוה ביותר (ולכן הגרוע ביותר ברוב המקרים).
כל זוג, שלישייה או רביעייה של קלפים זהים הנמצאים ברשות שחקן מסוים, נחשבים, כולם, ל - 0 נקודות.
המנצח במשחק הוא מי שבסוף המשחק סכום הערכים שמייצגים את קלפיו יהיה בעל הערך הנמוך ביותר (כל שאר השחקנים נחשבים כ"מפסידים").